text: जिले के प्रशासनिक मुख्यालय अल्मोड़ा नगर में स्थित हैं। प्रशासनिक कार्यों से जिले को ६ उपखण्डों में बांटा गया है, जो आगे १२ तहसीलों और २ उप-तहसीलों में विभाजित हैं। ये हैं: अल्मोड़ा उपखण्ड (अल्मोड़ा, सोमेश्वर); जैंती उपखण्ड (जैंती, भनोली, लमगड़ा ); द्वाराहाट उपखण्ड (द्वाराहाट, चौखुटिया, जालली, बग्वालीपोखर), रानीखेत उपखण्ड (रानीखेत); भिकियासैण उपखण्ड (भिकियासैण, स्याल्दे) और सल्ट उपखण्ड (सल्ट, मछोर )। इसके अतिरिक्त, जिले को ११ विकासखंडों में भी बांटा गया है: हवालबाग, चौखुटिया, भैंसियाछाना, द्वाराहाट, सल्ट, भिक्यासैंण, ताड़ीखेत, ताकुला, स्याल्दे, लमगड़ा और धौला देवी। जिले में एक संसदीय क्षेत्र, और ६ उत्तराखण्ड विधानसभा निर्वाचन क्षेत्र हैं, जिनमें द्वाराहाट, सल्ट, रानीखेत, सोमेश्वर, अल्मोड़ा और जागेश्वर शामिल हैं।